**PASKAIDROJUMA RAKSTS**

**Madonas novada pašvaldības 2024. gada 20. februāra saistošajiem noteikumiem Nr. 6**

**“Kārtība bērnu reģistrācijai un uzņemšanai 1. klasē Madonas novada pašvaldības dibinātajās vispārējās izglītības iestādēs”**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| Mērķis un nepieciešamības pamatojums | Saistošie noteikumi “Kārtība bērnu reģistrācijai un uzņemšanai 1.klasē Madonas novada pašvaldības dibinātajās vispārējās izglītības iestādēs” (turpmāk – Noteikumi) nepieciešami, lai noteiktu kārtību, kādā Madonas novada pašvaldība nodrošina bērnu reģistrāciju uzņemšanai 1.klasēs Madonas novada pašvaldības dibinātajās vispārējās izglītības iestādēs, veicinot ērtāku un saprotamāku pakalpojuma pieejamību un sekmējot sistēmas pārraudzību. Saistošo noteikumu mērķis ir noteikt vienotu kārtību izglītojamo uzņemšanai Madonas novada pašvaldības izglītības iestāžu 1. klasēs. Noteikumi izdoti pamatojoties uz Pašvaldību likuma 44. panta otro daļu un nosaka kārtību, kādā reģistrējami un izskatāmi iesniegumi par bērna uzņemšanu 1.klasē Madonas novada pašvaldības vispārējās izglītības iestādēs, kas īsteno pamatizglītības programmas. Saistošajos noteikumos iekļauti nosacījumi un kritēriji, kādā prioritārā secībā izglītības iestāde uzņem izglītojamos, kā arī izglītības iestādes rīcību, termiņus gadījumā, ja objektīvu iemeslu dēļ bērnam vietu bērna likumiskā pārstāvja izvēlētajā izglītības iestādē nav iespējams nodrošināt. |
| Fiskālā ietekme uz pašvaldības budžetu | Nav ietekmes uz pašvaldības budžetu. |
| Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Lai atvieglotu iesniegumu iesniegšanu un reģistrēšanu bērnu uzņemšanai vispārējās izglītības iestāžu 1.klasēs, bērnus uzņemšanai 1.klasē var pieteikt gan klātienē izglītības iestādē, gan elektroniski.Noteikumi uzņēmējdarbības vidi neietekmē. |
| Ietekme uz administratīvajām procedūrām un to izmaksām | Madonas novada Centrālās administrācijas Izglītības pārvalde nodrošinās Noteikumu izpildi un tajā privātpersona var griezties Noteikumu piemērošanā.Papildus administratīvo procedūru izmaksas nav paredzētas |
| Ietekme uz pašvaldības funkcijām un cilvēkresursiem | Saistošo noteikumu īstenošanai tiks iesaistīti esošie pašvaldības cilvēkresursi. Netiks veidotas jaunas darba vietas un netiks uzlikti jauni pienākumi vai uzdevumi esošajiem darbiniekiem.Saistošie noteikumi tiek izdoti Pašvaldību likuma 4. panta pirmās daļā noteikto autonomo funkciju ietvaros. |
| Informācija par izpildes nodrošināšanu | Lēmumus par bērnu uzņemšanu pieņem Madonas novada pašvaldības izglītības iestādes. Gadījumos, kad bērnu nav iespējams uzņemt vecāka izvēlētās izglītības iestādes 1.klasē, konsultāciju par brīvajām vietām citās novada izglītības iestādēs sniedz Madonas novada Centrālās administrācijas Izglītības pārvalde. Iestādes vadītāja lēmumu vai faktisko rīcību var apstrīdēt normatīvajos aktos noteiktajā kārtībā. |
| Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir nepieciešams minētā mērķa sasniegšanai.Pašvaldības izraudzītā rīcība ir atbilstoša augstākstāvošiem normatīviem aktiem. |
| Izstrādes gaitā veiktās konsultācijas ar privātpersonām un institūcijām | Atbilstoši Pašvaldību likuma 46. panta trešajai daļai, lai informētu sabiedrību par Noteikumu projektu un dotu iespēju iedzīvotājiem izteikt viedokli, Noteikumu projekts no 2024.gada 8.februāra līdz 2024.gada 21.februārim bija publicēts Madonas novada pašvaldības tīmekļa vietnē www.madona.lv sadaļas "Dokumenti" apakšsadaļā "Saistošo noteikumu projekti". Priekšlikumi, viedokļi vai komentāri netika saņemti. |

Domes priekšsēdētājs Agris Lungevičs